

**ประกาศองค์การบริหารส่วนตำบลห้วยไร่**

**เรื่อง โครงสร้างและการจัดองค์กรในการดำเนินงาน สรุปอำนาจหน้าที่ที่สำคัญและวิธีการดำเนินงาน สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ**

**ขององค์การบริหารส่วนตำบลห้วยไร่**

**.......................................................**

อาศัยอำนาจตามความใน มาตรา ๔ วรรคสาม มาตรา ๗(๑)(๒)และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่จะให้ประชาชนมีสิทธิเข้าถึงและได้รับรู้ข้อมูลข่าวสารเกี่ยวกับการดำเนินงานต่าง ๆ ของทางราชการ

องค์การบริหารส่วนตำบลห้วยไร่ จึงประกาศโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญและวิธีการดำเนินงาน สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ ขององค์การบริหารส่วนตำบลห้วยไร่ ดังต่อไปนี้

๑. การจัดโครงสร้างองค์กรในการดำเนินงาน ขององค์การบริหารส่วนตำบลห้วยไร่ เป็นไป ตามอำนาจหน้าที่ที่สำคัญ ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไขเพิ่มเติมถึงปัจจุบัน) พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ และกฎหมายอื่นที่เกี่ยวข้อง

๒. โครงสร้างและองค์กรในการดำเนินงาน องค์การบริหารส่วนตำบลห้วยไร่ ประกอบด้วย

๒.๑ ฝ่ายสภาองค์การบริหารส่วนตำบล

สภาองค์การบริหารส่วนตําบล ประกอบด้วยสมาชิกสภาองค์การบริหารส่วนตําบล ที่มาจากการเลือกตั้ง โดยตรงจากประชาชนในหมู่บ้านละๆ ๒ คน โดยสมาชิกสภาองค์การบริหารส่วนตําบล มีวาระดํารงตําแหน่ง ๔ ปี สภาองค์การบริหารส่วนตำบลมีอํานาจหน้าที่ ดังนี้

(๑) ให้ความเห็นชอบแผนพัฒนาองค์การบริหารส่วนตําบล เพื่อเป็นแนวทางในการบริหาร กิจการขององค์การบริหารส่วนตําบล

(๒) พิจารณาและให้ความเห็นชอบร่างข้อบัญญัติองค์การบริหารส่วนตําบล ร่างข้อบัญญัติ งบประมาณรายจ่ายประจําปี และร่างข้อบัญญัติงบประมาณรายจ่ายเพิ่มเติม

(๓) ควบคุมการปฏิบัติงานของนายกองค์การบริหารส่วนตําบลให้เป็นไปตามกฎหมายนโยบาย แผนพัฒนาองค์การบริหารส่วนตําบล ข้อบัญญัติ ระเบียบ และข้อบังคับของทางราชการ

/ ๒.๒ ฝ่ายบริหาร...

-๒-

๒.๒ ฝ่ายบริหาร

ฝ่ายบริหาร มีนายกองค์การบริหารส่วนตําบล มาจากการเลือกตั้งโดยตรงจากประชาชนในเขตองค์การบริหารส่วนตําบล มีวาระอยู่ในตําแหน่งคราวละ ๔ ปี

นายกองค์การบริหารส่วนตําบล อาจแต่งตั้งรองนายกองค์การบริหารส่วนตําบลได้ไม่เกินสองคน และอาจแต่งตั้งเลขานุการนายกองค์การบริหารส่วนตําบลได้หนึ่งคน นายกองค์การบริหารส่วนตําบล มีอํานาจหน้าที่ ดังนี้

(๑) กําหนดนโยบายโดยไม่ขัดต่อกฎมาย และรับผิดชอบในการบริหารราชการขององค์การบริหารส่วนตําบลให้เป็นไปตามกฎหมาย นโยบาย แผนพัฒนาองค์การบริหารส่วนตําบล ข้อบัญญัติ ระเบียบ และ ข้อบังคับทางราชการ

(๒) สั่ง อนุญาต และอนุมัติเกี่ยวกับราชการขององค์การบริหารส่วนตําบล

(๓) แต่งตั้งและถอดถอนรองนายกองค์การบริหารส่วนตําบลและเลขานุการนายกองค์การบริหารส่วนตําบล

(๔) วางระเบียบเพื่อให้งานขององค์การบริหารส่วนตําบลเป็นไปด้วยความเรียบร้อย

(๕) รักษาการให้เป็นไปตามข้อบัญญัติองค์การบริหารส่วนตําบล

(๖) ปฏิบัติหน้าที่อื่นตามที่บัญญัติไว้ในพระราชบัญญัติและกฎหมายอื่น

โดยฝ่ายบริหาร มีอำนาจในการบริหารงานผ่านข้าราชการ/พนักงานประจำ ตามโครงสร้าง

๓. โครงสร้างการแบ่งส่วนราชการภายในขององค์การบริหารส่วนตําบลห้วยไร่ ดังนี้

(๑) ปลัดองค์การบริหารส่วนตำบล เป็นผู้บังคับบัญชาสูงสุดของข้าราชการ /พนักงานประจำ องค์การบริหารส่วนตําบล

สำนัก/กอง ประกอบด้วย

(๑) สำนักปลัดองค์การบริหารส่วนตำบล

(๒) กองคลัง

(๓) กองช่าง

(๔) กองการศึกษา ศาสนา และวัฒนธรรม

๔. สรุปอำนาจหน้าที่ที่สำคัญและวิธีการดำเนินงานของส่วนราชการภายในองค์การบริหารส่วนตำบลห้วยไร่ มีดังนี้

๔.๑ ปลัดองค์การบริหารส่วนตำบล เป็นผู้บังคับบัญชาสูงสุดของพนักงาน/พนักงานจ้าง องค์การบริหารส่วนตำบลห้วยไร่ มีหน้าที่รับผิดชอบในการ ควบคุมดูแลราชการประจำขององค์การบริหารส่วนตำบล ให้เป็นไปตามนโยบายของผู้บริหาร และมีอำนาจหน้าที่อื่นตามที่มีกฎหมายกำหนดหรือตามที่นายกองค์การบริหารส่วนตำบลมอบหมาย

/ ๔.๒ สํานักปลัด...

-๓-

๔.๒ สํานักปลัด มีหัวหน้าสํานักปลัด เป็นผู้บังคับบัญชาและรับผิดชอบในการปฏิบัติราชการ มีหน้าที่รับผิดชอบเกี่ยวกับ งานวางแผนอัตรากําลัง งานกําหนดตําแหน่งและอัตราเงินเดือน งานบรรจุ แต่งตั้งการเลื่อนระดับ งานโอน ย้าย งานทะเบียนประวัติและบัตร งานฝึกอบรมและพัฒนาบุคลากร งานประเมินผลการปฏิบัติงานและพิจารณาความดีความชอบ งานดําเนินการทางวินัย งานเกี่ยวกับการออกจากราชการ งานเสนอขอเครื่องราชอิสริยาภรณ์ และประกาศเกียรติคุณ งานธุรการ งานสารบรรณกลาง งานรัฐพิธี พิธีการต่าง ๆ งานประชาสัมพันธ์หน่วยงาน งานรับรอง งานรักษาความสะอาดและความปลอดภัยสถานที่ราชการ งานด้านนิติการและดําเนินคดี งานเกี่ยวกับตราข้อบัญญัติระเบียบของหน่วยงาน งานเกี่ยวกับข้อมูลข่าวสาร งานเกี่ยวกับเรื่องราวร้องทุกข์ งานเกี่ยวกับการประชุมสภาองค์การบริหารส่วนตําบล งานเกี่ยวกับการประชุมกรรมการต่าง ๆ งานสิทธิสวัสดิการ ทะเบียนประวัติ งานส่งเสริมการมีส่วนร่วมของประชาชน งานส่งเสริมประชาธิปไตย งานเลือกตั้งนายกองค์การบริหารส่วนตําบลและสมาชิกสภาองค์การบริหารส่วนตําบล งานจัดทําแผนพัฒนาองค์การบริหารส่วนตําบล งานจัดทําระบบข้อมูล (ศูนย์ข้อมูล) งานจัดทําข้อบัญญัติงบประมาณรายจ่ายประจําปี/รายจ่ายเพิ่มเติม งานเกี่ยวกับโครงการเงินอุดหนุนต่าง ๆ งานโครงการตามพระราชดําริ งานการจัดการสิ่งแวดล้อม งานพัฒนาชุมชน งานสวัสดิการสังคม งานป้องกันและบรรเทาสาธารณภัย งานประสานหน่วยงานต่าง ๆ ที่มิได้กําหนดให้เป็นหน้าที่ของส่วนราชการใด งานอื่น ๆ ที่เกี่ยวข้องและได้รับมอบหมาย

๔.๓ กองคลัง มีผู้อํานวยการกองคลัง เป็นผู้บังคับบัญชา และรับผิดชอบในการ ปฏิบัติราชการ มีหน้าที่รับผิดชอบเกี่ยวกับ งานการเบิกจ่าย รับ นําส่ง เก็บ รักษาเงินและเอกสารทางการเงิน งานเกี่ยวกับการตรวจสอบเอกสารการเบิกจ่ายและอนุมัติฎีกา งานเกี่ยวกับ เงินเดือน ค่าจ้าง ค่าตอบแทน และเงินอื่น ๆ งานคําขอเบิกเงิน สวัสดิการต่าง ๆ งานจัดทําบัญชี งานทะเบียนคุม รายได้ รายจ่ายทุกประเภทและจัดทําทะเบียนคุมเงิน งานจัดทํางบทดลอง งบแสดงฐานะทางการเงิน งบทรัพย์สิน งบหนี้สิน-เจ้าหนี้ และเงินสะสมประจําเดือนประจําปี งานจัดทําข้อมูลสถิติการคลัง งานควบคุมการเบิกจ่ายเงิน งบประมาณ งานเกี่ยวกับการจัดซื้อจัดจ้าง จัดหาพัสดุ งานเกี่ยวกับการซ่อมแซม บํารุงรักษาพัสดุ งานจําหน่ายพัสดุ ครุภัณฑ์ หรือทรัพย์สิน งานการควบคุมรับ จ่ายพัสดุ งานตรวจสอบการรับ จ่ายพัสดุประจําปี งานเกี่ยวข้องกับทรัพย์สิน งานจัดเก็บภาษีงานอื่น ๆ ที่เกี่ยวข้องและได้รับมอบหมาย

๔.๔ กองช่าง มีผู้อํานวยการกองช่าง เป็นผู้บังคับบัญชา และรับผิดชอบในการปฏิบัติราชการ มีหน้าที่รับผิดชอบเกี่ยวกับ งานสํารวจและจัดทําโครงการ งานออกแบบและเขียนแบบ งานตรวจสอบการก่อสร้าง งานรวบรวมจัดเก็บประวัติโครงการต่าง ๆ งานการควบคุมอาคาร งานจัดทําแผนที่และแผนผังต่าง ๆ งานประมาณการโครงการต่าง ๆ งานเกี่ยวกับการประชาสัมพันธ์เกี่ยวกับผลงานของกองช่าง งานกําหนดราคากลางของวัสดุ และงานต่าง ๆ ของท้องถิ่น งานวางแผนการปฏิบัติงานการก่อสร้างและซ่อมบํารุง งานควบคุมการก่อสร้าง งานคุมการซ่อมแซมและบํารุงรักษาพัสดุและทรัพย์สิน งานเกี่ยวกับการสาธารณูปโภค งานขออนุญาตปลูกสร้างอาคาร งานขออนุญาตขุดดินและถมดิน งานอื่น ๆ ที่เกี่ยวข้องและได้รับมอบหมาย

/ ๔.๕ กองการศึกษา...

-๔-

๔.๕ กองการศึกษา ศาสนา และวัฒนธรรม มีผู้อํานวยการกองการศึกษาฯ เป็นผู้บังคับบัญชาและรับผิดชอบในการปฏิบัติราชการ มีหน้าที่รับผิดชอบเกี่ยวกับ งานศูนย์พัฒนาเด็กเล็กในสังกัด งานส่งเสริมการกีฬา วัฒนธรรม จารีตประเพณีและภูมิปัญญาท้องถิ่น งานส่งเสริมการศึกษา งานสังคมสงเคราะห์ งานห้องสมุดประชาชน งานอื่น ๆ ที่เกี่ยวข้องและได้รับมอบหมาย

๕. สรุปอำนาจหน้าที่ที่สำคัญขององค์การบริหารส่วนตำบลห้วยไร่ ประกอบด้วย

๕.๑ หน้าที่ต้องทำในเขตองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ดังต่อไปนี้

(๑) จัดให้มีและบำรุงรักษาทางน้ำและทางบก

(๒) รักษาความสะอาดของถนนทางน้ำทางเดินและที่สาธารณะรวมทั้งกำจัดมูลฝอยและสิ่งปฏิกูล

(๓) ป้องกันโรคและระงับโรคติดต่อ

(๔) ป้องกันและบรรเทาสาธารณภัย

(๕) ส่งเสริมการศึกษาศาสนาและวัฒนธรรม

(๖) ส่งเสริมการพัฒนาสตรีเด็กเยาวชนผู้สูงอายุและผู้พิการ

(๗) คุ้มครองดูแลและบำรุงรักษาทรัพยากรธรรมชาติและสิ่งแวดล้อม

(๘) ปฏิบัติหน้าที่อื่นตามที่ทางราชการมอบหมาย

๕.๒ หน้าที่อาจจัดทำกิจการในเขตองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ดังต่อไปนี้

(๑) ให้มีน้ำเพื่อการอุปโภคบริโภคและการเกษตร

(๒) ให้มีและบำรุงการไฟฟ้าหรือแสงสว่างโดยวิธีอื่น

(๓) ให้มีและบำรุงรักษาทางระบายน้ำ

(๔) ให้มีและบำรุงสถานที่ประชุมการกีฬาการพักผ่อนหย่อนใจและสวนสาธารณะ

(๕) ให้มีและส่งเสริมกลุ่มเกษตรกรและกิจการสหกรณ์

(๖) ส่งเสริมให้มีอุตสาหกรรมในครอบครัว

(๗) บำรุงและส่งเสริมการประกอบอาชีพของราษฎร

(๘) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน

(๙) หาผลประโยชน์จากทรัพย์สินขององค์การบริหารส่วนตำบล

(๑๐) ให้มีตลาดท่าเทียบเรือและท่าข้าม

(๑๑) กิจการเกี่ยวกับการพาณิชย์

๕.๓ อำนาจหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่

องค์กรปกครองส่วนท้องถิ่น พ.ศ.๒๕๔๒ ดังต่อไปนี้

(๑) การจัดทำแผนพัฒนาท้องถิ่นของตนเอง

(๒) การจัดให้มีและบำรุงรักษาทางบกทางน้ำและทางระบายน้ำ

/ (๓) การจัดให้มีและควบคุม...

-๕-

(๓) การจัดให้มีและควบคุมตลาดท่าเทียบเรือท่าข้ามและที่จอดรถ

(๔) การสาธารณูปโภคและการก่อสร้างอื่นๆ

(๕) การสาธารณูปการ

(๖) การส่งเสริมการฝึกและประกอบอาชีพ

(๗) การพาณิชย์และการส่งเสริมการลงทุน

(๘) การส่งเสริมการท่องเที่ยว

(๙) การจัดการศึกษา

(๑๐) การสังคมสงเคราะห์และการพัฒนาคุณภาพชีวิตเด็กสตรีคนชราและผู้ด้อยโอกาส

(๑๑) การบำรุงรักษาศิลปะจารีตประเพณีภูมิปัญญาท้องถิ่นและวัฒนธรรมอันดีของท้องถิ่น

(๑๒) การปรับปรุงแหล่งชุมชนแออัดและการจัดการเกี่ยวกับที่อยู่อาศัย

(๑๓) การจัดให้มีและบำรุงรักษาสถานที่พักผ่อนหย่อนใจ

(๑๔) การส่งเสริมกีฬา

(๑๕) การส่งเสริมประชาธิปไตยความเสมอภาคและสิทธิเสรีภาพของประชาชน

(๑๖) ส่งเสริมการมีส่วนร่วมของราษฎรในการพัฒนาท้องถิ่น

(๑๗) การรักษาความสะอาดและความเป็นระเบียบเรียบร้อยของบ้านเมือง

(๑๘) การกำจัดมูลฝอยสิ่งปฏิกูลและน้ำเสีย

(๑๙) การสาธารณสุขการอนามัยครอบครัวและการรักษาพยาบาล

(๒๐) การจัดให้มีและควบคุมสุสานและฌาปนสถาน

(๒๑) การควบคุมการเลี้ยงสัตว์

(๒๒) การจัดให้มีและควบคุมการฆ่าสัตว์

(๒๓) การรักษาความปลอดภัยความเป็นระเบียบเรียบร้อยและการอนามัยโรงมหรสพและสาธารณสถานอื่นๆ

(๒๔) การจัดการการบำรุงรักษาและการใช้ประโยชน์จากป่าไม้ที่ดินทรัพยากรธรรมชาติและสิ่งแวดล้อม

(๒๕) การผังเมือง

(๒๖) การขนส่งและการวิศวกรรมจราจร

(๒๗) การดูแลรักษาที่สาธารณะ

(๒๘) การควบคุมอาคาร

(๒๙) การป้องกันและบรรเทาสาธารณภัย

(๓๐) การรักษาความสงบเรียบร้อยการส่งเสริมและสนับสนุนการป้องกันและรักษา

ความปลอดภัยในชีวิตและทรัพย์สิน

/ (๓๑) กิจการอื่นใด...

-๖-

(๓๑) กิจการอื่นใดที่เป็นผลประโยชน์ของประชาชนในท้องถิ่นตามที่คณะกรรมการ

ประกาศกำหนด

๖. วิธีดำเนินงานขององค์การบริหารส่วนตำบลห้วยไร่


กรณีเป็นอำนาจหน้าที่ขององค์การบริหารส่วนตำบลห้วยไร่ ประชาชนสามารถติดต่อขอรับบริการ ได้ที่สำนักงานองค์การบริหารส่วนตำบลห้วยไร่ ตำบลห้วยไร่ อำเภอคอนสวรรค์ จังหวัดชัยภูมิ

๗. สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับส่วนราชการภายในองค์การบริหารส่วนตำบลห้วยไร่ สามารถติดต่อได้ที่ศูนย์ข้อมูลข่าวสารของราชการองค์การบริหารส่วนตำบลห้วยไร่ ตั้งอยู่เลขที่ ๑๖ หมู่ที่ ๑๓ ตำบลห้วยไร่ อำเภอคอนสวรรค์ จังหวัดชัยภูมิ ๓๖๑๔๐ โทรศัพท์ ๐-๔๔๐๕-๖๑๓๕ โทรสาร ๐-๔๔๐๕-๖๑๓๖ เว็บไซต์ **www.huayraisao.go.th**

จึงประกาศให้ทราบโดยทั่วกัน

ประกาศ ณ วันที่ ๑๒ เมษายน พ.ศ. ๒๕๖๐





(นายเสนอ รอญยุทธ)

นายกองค์การบริหารส่วนตำบลห้วยไร่